Document ID: /roh_data/filtered/fineweb-2-filterrobots_roh.jsonl.gz/12220

Conters en il Partenz ha in nov president. A la radunanza communala han ils da Conters elegì, Andrea Nold, per il rest da la durada d’uffizi 2021/2022. Andrea Nold e pur biologic ed è pli baud gia stà pli che 10 onns president communal da Conters.
Nold succeda uschia a Johann Auer ch’aveva surpiglià ad interim il presidi. Quai suenter che Christian Clavadetscher aveva inoltrà anticipadamain sia demissiun per la fin d’avrigl, pervi da differenzas d'opiniun en suprastanza.
Plinavant han ils da Conters era approvà il quint per il 2020. Quel serra cun in surpli d'entradas da var 310’000 francs – quai tar entradas da radund 2 milliuns francs.
Ord l'archiv da Radio SRF:
Avant il WEF dal 2015 aveva il schurnal regiunal da SRF fatg in discurs cun il pur biologic e president communal da Conters, Andrea Nold, ed il schef dad Economiesuisse da quella giada, Heinz Karrer.